Masuku van pligte onthef | Maroela Media
David Makhura, premier van Gauteng. (Foto: Twitter)
Die Gautengse premier, David Makhura, het die geskorste hoof van die departement van gesondheid in die provinsie van sy amp onthef.
Dr. Bandile Masuku is vroeër geskors nadat bewerings oor onreëlmatige tenders in die departement aan die lig gekom het. Die tender was vir die verskaffing van persoonlike beskermingstoerusting (PPE's) van sowat R125 miljoen.
Die Diko's en die Masuku's is familievriende en Masuku het hom vantevore al van die departement se verkrygingsproses gedistansieer. Khusela Diko is ook met verlof.
Die premier het gesê gegewe die feit dat die ondersoek nog nie voltooi is nie, gaan hy eers 'n nuwe LUR aanstel wanneer die SOE se ondersoek na bewerings van korrupsie en samespanning heeltemal afgehandel is.
Intussen het 'n verslag wat deur die private ondersoeker Paul O'Sullivan saamgestel is, bevind Masuku was nié by enige ongerymdhede betrokke nie.
Die O'Sullivan-verslag plaas die blaam eerder voor die deur van Thandisizwe Diko en beveel aan dat 'n omvattende forensiese ondersoek gedoen word.
Luidens die verslag is daar geen bewyse dat Masuku by die verkrygingsproses ingemeng het nie en dat sy betrokkenheid tot aflewering – eerder as verkryging – beperk was in 'n poging om te verseker dat daar te midde van die Covid-19-pandemie genoeg PPE's in die provinsie is.
"Ons het geen steen onaangeroer gelaat nie en kon steeds nie 'n enkele bewys vind wat dr. Masuku of sy vrou [Loyiso] by enige wandade wat verband hou met PPE-tenders vir Gauteng betrek nie," lui die verslag.
Loyiso Masuku, 'n Johannesburgse burgemeesterskomiteelid, is ook met verlof hangende die uitslag van die ondersoek oor die beweerde tenderongerymdhede.
Luidens die verslag is daar ook geen bewyse dat Bandile Masuku die destydse finansiële hoof van die departement beveel het om "sy mense" aan te stel nie.
Seker met volle betaling ne?
R125 miljoen pragtig geleer by kaders ne! Op verlof met vergoeding eish en ons moet betaal en betaal…
Seker moet hy al daardie geld terug betaal???
2022…..sien nou Dr. Bandile Masuku is SA ambassadeur in Duitsland? En die ANC wiel gaan rond en rond, rond en rond…..
Die SOE se bevindinge rakende dr Masuku behoort nou ook openbaar te word saam met die feitelike redes daarvoor. As dit geheim gehou word terwyl sommige bevindinge aan die publiek openbaar word, laat dit te veel ruimte vir verdere bedrog. Dit voel dan eerder na 'n toesmeerdery.